Ühtlasi teatas Trump Valges majas toimunud pressikonverentsil, et neljapäeval New Yorkis toimuma pidanud USA välisministri Mike Pompeo ja kõrge Põhja-Korea kindral Kim Yong-choli kohtumine on teadmata ajani edasi lükatud, vahendab Reuters.
Kohtumise edasilükkamise põhjust ei ole avaldatud.
"Me peame selle... teisel päeval," ütles Trump. "Me oleme väga rõõmsad selle üle, kuidas asjad Põhja-Koreaga lähevad. Me arvame, et sellega on hästi. Me ei kiirusta."
Riigipea lisas, et soovib Kimiga uuesti kohtuda. "Millalgi järgmisel aastal, ma pakun. Millalgi vara järgmisel aastal."
Trumpi ja Kimi esimene kohtumine toimus selle aasta juunis Singapuris Sentosa saarel.